‘ሰላም የተቀናጀ የልማት ማኅበር’ የተሰኘ ግብረ ሰናይ ድርጅት ለ330 አቅመ ደካሞች የምግብ አስቤዛ ድጋፍ አደረገ።
ባሕር ዳር፡ ሚያዝያ 24/2012 ዓ.ም (አብመድ) በኦሮሞ ብሔረሰብ አስተዳደር ከሚሴ የሚገኘው ሰላም የተቀናጀ የልማት ማኅበር ለ330 አቅመ ደካሞች የዕለት ምግብ ዕርዳታ አደረገ፡፡ መስከረም 2011ዓ.ም በብሔረሰብ አስተዳደሩ በጤናና በትምህርት ዘርፍ የተለያዩ ድጋፎችን ማድረግ ዓለማ አድርጎ ነው የተቋቋው፡፡ ይሁን እንጅ ከዚህ ጎን ለጎን አሁን በኢትዮጵያ እንዳጋጠመው ዓይነት ችግር ሲከሰት ሰብዓዊ ድጋፍ እንደሚያደርግም የማኅበሩ ሊቀ መንበር ገልጸዋል፡፡ከኮሮና ቫይረስ ወረርሽኝ መከሰት ጋር ተያይዞ የችግረኞች ችግር የበለጠ የሚባባስ መሆኑን ከግምት ውስጥ በማስገባትና የረመዳን ጾም ወቅት ከመሆኑ ጋር በተያያዘ ከማኅበሩ አባላት ድጋፍ በድጋፍ ሥነ ሥርዓቱ ላይ የተገኙት የኦሮሞ ብሔረሰብ አስተዳደር ዋና አስተዳዳሪ አህመድ ሀሰን ሰላም የተቀናጀ የልማት ማኅበር በቅርብ ጊዜ የተቋቋመ ቢሆንም ለሌሎች አርዓያ የሚሆን ተግባር እየፈጸመ መሆኑን ገልጸዋል፤ ለ28 ችግረኛ ቤት አልባዎች ቤት ሠርቶ ማስረከቡንና ለችግረኛ ቤተሰብ ልጆች የትምህርት ቁሳቁስ ድጋፍ ማድረጉን በአብነት አስታውሰዋል፡፡ ማኅበሩን በብሔረሰብ አስተዳደሩ ሕዝብ ስም አመስግነው ሌሎችም የሰላም ማኅበርን ፈለግ እንዲከተሉ ጥሪ አቅርበዋል።የከሚሴ ከተማ አስተዳደር ምክትል ከንቲባ ኡመር አስዋብ ማኅበሩ ላደረገው ድጋፍ ምስጋና አቅርበው ከተማ አስተዳደሩ በማናቸውም ማኅበሩ በሚፈልጋቸው ድጋፎች ከማኅበሩ ጎን መሆኑን አስታውቀዋል።ዘጋቢ፡- ይማም ኢብራሂም